open-index/open-wikipedia-markdown huggingface dataset:
மாலைமாற்று

**மாலைமாற்று** அல்லது **இருவழியொக்கும் சொல்** (*Palindrome*) என்பது பின்புறமிருந்து படித்தாலும் முன்புறம் படித்ததைப்போலவே பொருள் கொண்ட சொல், தொடர் அல்லது இலக்கம் ஆகும்.

தமிழ் இலக்கியத்தில் ஓவியக் கவி, மிறைக் கவி ஆகிய பிரிவுகளுள் மாலைமாற்று அடங்கும். மாலைமாற்று என்பதற்கான ஆங்கிலச் சொல்லான *Palindrome* என்பது கிரேக்க வேர்ச் சொற்களிலிருந்து பெறப்பட்டு ஆங்கில எழுத்தாளரான பென் சான்சன் என்பவரால் 17ஆம் நூற்றாண்டில் பயன்படுத்தப்பட்டது.

## வரலாறு
thumb|right|''Sator Arepo Tenet Opera Rotas''
இது வரையில் கண்டறியப்பட்ட பழைய மாலைமாற்றானது கி. மு. 79ஐச் சேர்ந்த இலத்தீன் சொல்லான *Sator Arepo Tenet Opera Rotas* என்பதாகும்.

## வகைகள்
### சொல்
* தமிழ் மொழியில் விகடகவி, திகதி, குடகு, தாத்தா, காக்கா, பாப்பா, மாமா, கைரேகை  போன்ற சொற்கள் மாலைமாற்றுகள் ஆகும். 
* ஆங்கிலத்தில் *Civic, Radar, Level, Madam, Malayalam, Pop, Noon, Refer* போன்ற சொற்கள் மாலைமாற்றுகள் ஆகும்..

#### ஆங்கிலத்தில் நீண்ட மாலை மாற்று
ஆக்சுவோர்டு ஆங்கில அகரமுதலியில் மாலைமாற்றாகவுள்ள நீண்ட சொல் *Tattarrattat* என்பதாகும்.

### தொடர்கள்
தமிழ் மொழியில் 
* *தேரு வருதே*, 
* *மாடு சாடுமா*, 
* *மோரு தாருமோ* 
* *தோடு ஆடுதோ*
* *மேக ராகமே*
* மேள தாளமே
போன்ற தொடர்கள் மாலைமாற்றாக அமைந்துள்ளது. 

ஆங்கிலத்தில் 
* *Was it a cat I saw?*, 
* *Do gees see God?*, 
* *A Toyota's a Toyota*, 
* *A nut for a jar of tuna*, 
* *Madam, I am Adam* 
போன்ற தொடர்கள் மாலைமாற்றுகள் ஆகும். 

பொதுவாக, மாலைமாற்றுத் தொடர்களில் வரும் இடைவெளிகள், நிறுத்தக்குறிகள், பேரெழுத்து-சிற்றெழுத்து வேறுபாடு போன்றவை கவனிக்கப்படுவதில்லை.

### பெயர்கள்
ஆங்கிலத்தில் *Anna, Hannah, Ada, Bob, Eve* போன்ற பெயர்கள் மாலைமாற்றுகளாக அமைந்துள்ளன.

### பாடலில்
#### சம்பந்தர்
திருஞானசம்பந்தமூர்த்தி நாயனாரின் மாலைமாற்றுத் திருப்பதிகத்தில் 10 மாலை மாற்றுத் திருப்பதிகங்களும் ஒரு மாலைமாற்றுத் திருக்கடைக்காப்பும் உள்ளன. 

கீழ்வரும் பாடல் அவற்றுள் ஒன்று.
:யாமாமாநீ யாமாமா யாழீகாமா காணாகா
:காணாகாமா காழீயா மாமாயாநீ மாமாயா 
*இந்தப் பாடலைக் கடைசி எழுத்திலிருந்து முதல் எழுத்து வரையில் ஒவ்வொரு எழுத்தாகத் திருப்பி எழுதிப் படித்தாலும் இதே பாடல் வருவதைக் காணலாம்.
*பாடலின் பொருள்
**யாம் ஆமா-யாம் ஆன்மா என்னும் பசு, சீவாத்மா
**நீ ஆம் மாமா-நீ பெரிய ஆன்மா, பரமாத்மா
**யாழ் ஈ காமா-யாழிசை நல்கிய என் ஆசைப் பொருளே
**காணாகா-இப்படியெல்லாம் கண்டு என்னைக் காப்பாற்று
**காணாகா-இப்படியெல்லாம் பிரித்துக் காணாமல் என்னைக் காப்பாற்று
**காழீயா-சீர்காழியானே
**மாமாயா நீ-அம்மை அம்மை ஆம் நீ
**மாமாயா-(இப்படி) பெரிய மாயமானவனே
*இப்படிப் பத்துப் பாடல்கள் உள்ளன.

#### பிறர்
மாதவச்சிவஞானயோகிகள் காஞ்சிப் புராணம், மகாவித்துவான் மீனாட்சிசுந்தரம் பிள்ளை திருநாகைக் காரோணப் புராணம் ஆகிய தமிழ் இலக்கியங்களிலும் மாலைமாற்றுப் பாக்கள் உள்ளன.

#### எளிய பாடல்
:தேரு வருதே மோரு வருமோ
:மோரு வருமோ தேரு வருதே
*இதனைத் திருப்பிப் படித்தாலும் இதே பாடல் வரும்
*பாடலின் பொருள்
**வெயில் கடுமையாக உள்ளது. தேர் வரும்போது நீர் மோர் வருமோ? நீர் மோர் வருகிறது. ஓ! தேரும் வருகிறது. நன்று, நன்று.
#### திரைப்படப் பாடல்
:வினோதன் எனும் தமிழ்த்திரைப்படத்தில் இடம்பெற்ற "மேகராகமே மேளதாளமே தாரா-ராதா!" எனும் நீண்ட திரைப்படப்பாடலும் இந்தியாவின் முதலாவது மாலைமாற்றுத் திரைப்படப் பாடல் ஆகும். இதில் ஒவ்வொரு பதத்தை திருப்பிப்படிக்க முடியும். ஆனால் ஓர் அடியின் கடைசியில் இருந்து திருப்பிப்படிக்க இயலாது. இதனை மதன் கார்க்கி எழுதியதுடன் டி. இமான் இசையமைத்துள்ளார்.

## மேற்கோள்கள்

## வெளி இணைப்புகள்

பகுப்பு:பாவகைகள்
நிசாப் புயல் (2008)

**நிசாப் புயல்** (*Cyclone Nisha*) என்பது 2008 வட இந்தியப் பெருங்கடற்புயற்காலத்தின்போது ஏற்பட்ட ஒன்பதாவது புயல் ஆகும். அத்துடன் 2008ஆம் ஆண்டு வங்காள விரிகுடாவில் ஏற்பட்ட ஏழாவது புயலாகும். இப்புயல் நவம்பர் 25, 2008இல் தோன்றி, நவம்பர் 29, 2008 வரை நீடித்தது. நிசாப் புயல் இலங்கையிலும் இந்தியாவிலும் குறிப்பிடத்தக்க சேதங்களை ஏற்படுத்தியுள்ளது.

## பெயரிடல்
இப்புயலுக்கு நிசா என்ற பெயரை வங்காளதேசம் சூட்டியது.

## சேதங்கள்
### இலங்கை
நவம்பர் 25, 2008இல் வட இலங்கையைத் தாக்கிய நிசாப் புயல் காரணமாக 15 பேர் இறந்தனர். கடும்மழை, வெள்ளப்பெருக்கு என்பவற்றினால் வன்னியில் 60000இற்கும் 70000இற்கும் இடைப்பட்டோரும் யாழ்ப்பாணத்தில் ஏறத்தாழ 20000 பேரும் இடம்பெயர்ந்தனர்.

### இந்தியா
தமிழ்நாட்டில் வீசிய நிசாப் புயல் காரணமாக 189 பேர் இறந்தனர். சில இடங்களில் கடும் மழை பொழிந்தது. ஒரத்தநாட்டில் இரண்டு நாட்களில் 990 மில்லி மீட்டர் மழை பொழிவு பதிவானது. இந்தியாவில் 3789 கோடி பெறுமதியான சொத்துகள் சேதமடைந்தன.

## மேற்கோள்கள்

பகுப்பு:இந்தியாவில் சூறாவளிகள்
பகுப்பு:இலங்கையில் சூறாவளிகள்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:தமிழகத்தில் பேரிடர்கள்
ஜர்ணா தாரா சௌத்ரி

thumb|250px|ஜர்ணா தாரா சௌத்ரி
**ஜர்ணா தாரா சௌத்ரி** (*Jharna Dhara Chowdhury*, 15 அக்டோபர் 1938 – 27 சூன் 2019) கிழக்கு வங்காளச் சமூக சேவையாளர். காந்திய வழியில் சமூக மேம்பாட்டிற்காக தன் வாழ்வை முழுமையாக அர்ப்பணித்தவர். சுமார் 25,000 ஏழைக் குடும்பங்களுக்கு வாழ்வாதாரங்களை அமைத்துக் கொடுத்து அவர்களுக்கு வளமான வாழ்வை உறுதி செய்தவர். ஜமன்லால் பஜாஜ் அமைப்பு, 'இந்தியாவிற்கு அப்பாலுள்ள இந்தியரல்லாத சிறந்த காந்தியவாதி' என்ற வகையில் 1998 ஆம் ஆண்டு இவருக்கு விருது வழங்கி சிறப்பித்துள்ளது. 2010 ஆம் ஆண்டு மேற்கு வங்க ஆளுநரால் இந்திய அரசு வழங்கும் *[[காந்தி புரஸ்கார் விருது]]* பெற்றவர்.

## இளமை
1936 ஆம் ஆண்டில் வங்காளத்தில் உள்ள லக்ஷ்மிபூர் அருகே ஓர் கிராமத்தில் ஜர்ணா தாரா சௌத்ரி பிறந்தார். 1946-47 ஆம் ஆண்டுகளில் வெடித்த நவகாளிப் படுகொலையின் போது எழுந்த கலவரங்கள், எட்டு வயதுச் சிறுமியாக இருந்த ஜர்ணா சௌத்ரியின் மனதில் ஆழமான காயங்களை ஏற்படுத்தின. கலவரத்தில் ஜர்ணாவின் பூர்வீக வீடும் கொளுத்தப்பட்டது. எனவே அவர்கள் குடும்பத்தோடு அருகில் உள்ள அஸ்ஸாமிற்கு இடம்பெயர்ந்தார்கள். வங்காளம் இயல்பு நிலைக்குத் திரும்பிய பின்னரே அவர்கள் ஊருக்குத் திரும்பினார்கள்.

## மேற்கோள்கள்

பகுப்பு:வங்காளதேச சமூக சேவையாளர்கள்
பகுப்பு:1938 பிறப்புகள்
பகுப்பு:2019 இறப்புகள்
பகுப்பு:ஜம்னாலால் பஜாஜ் விருது பெற்றவர்கள்
நவகாளிப் படுகொலைகள்

**நவகாளிப் படுகொலைகள்** *(Noakhali genocide or Noakhali Carnage*,(Bengali: নোয়াখালী গণহত্যা) ) என்பது
1946 ஆம் ஆண்டின் பிற்பகுதியில் தனிநாடு வேண்டி முஸ்லீம் லீக் விடுத்த நேரடி செயல்பாடு அறைக்கூவலையடுத்து வங்காளத்தில் கிளர்ந்து எழுந்த வன்முறை ஆகும். ஆங்கிலேய ஆட்சியிலிருந்து இந்தியா விடுதலை பெறுவதற்குச் சரியாக ஓராண்டுக்கு முன்பு 1946 அக்டோபர்-நவம்பரில் இன்றைய வங்காள தேசத்தில் உள்ள சிட்டகாங் மாவட்டத்தில் இந்து–இஸ்லாம் மதத்தினருக்கு இடையே பெரும் வன்முறை வெடித்தது. இந்து மதத்தினர் வாழ்ந்த கிராமங்களில் ஒன்றான நவகாளி மற்றும் திப்பெராவில் கொலை, வல்லுறவு, குடும்பங்களைச் சிதைத்தல்; சொத்துகளைச் சூறையாடுதல், கிராமங்கள் ஒட்டுமொத்தமாக கொளுத்தப்படுதல் போன்ற வன்முறை நிகழ்வுகள் அரங்கேறின. இந்த தாக்குதலில் சரியாக லட்சத்து ஐம்பதாயிரம் இந்துக்களும், கொல்லப்பட்டனர். **இந்த மதவாத போராட்டத்தை அடிப்படையாக வைத்தே அன்றைய [[அகில இந்திய முஸ்லிம் லீக்]] தலைவர் [[முகமது அலி ஜின்னா]] இஸ்லாமியர்களுக்கு [[இந்தியா|இந்திய]] பெருநிலத்திலிருந்து [[பாகிஸ்தான்|பாகிஸ்தானை]] தனிநாடாக பிரிப்பதற்கான பச்சை விளக்காக இந்த நவகாளி மதவாத போராட்டம் அமைந்தது என கூறப்படுகிறது**. மேலும் இக்கோர சம்பவத்தை கண்டு மிகவும் மனம் வருந்திய மகாத்மா காந்தி அவர்கள் நவகாளியை ஒட்டியுள்ள அறுபது கிராமங்களுக்கு நடை பயணம் மேற்கொண்டு அப்போராட்டத்தில் பாதிக்கப்பட்ட மக்களின் நிலையை கண்டறிந்தார்.அவருடன் எல்லை காந்தி என அழைக்கப்படும் கான் அப்துல் கப்பார் கான் அவர்களும் பயணம் மேற்கொண்டார். இது தான் மகாத்மா காந்தி மேற்கொண்ட **நவகாளி யாத்திரை** எனப்படுகிறது.

தமிழக எழுத்தாளர் சாவி என்பவர் காந்தியடிகள் மேற்கொண்ட நவகாளி யாத்திரை குறித்த நூல் ஒன்றை, நர்மதா பதிப்பகம் மூலம் வெளியிட்டுள்ளார்.

## மேற்கோள்கள்

## வெளி இணைப்புகள்

* Noakhali genocide 
* Noakhali Noakhali 

பகுப்பு:இசுலாமும் வன்முறையும்
பகுப்பு:வங்காளதேசம்
பார்த்தோலின் சுரப்பி

**பார்தோலின் சுரப்பிகள் ** (*Bartholin's glands*) என்பன பெண்ணின் புணர்புழைத் துளையின் இடது மற்றும் வலது புறத்தில் சற்றே கீழாக உள்ள இரு சுரப்பிகளாகும்.  இவை பதினேழாம் நூற்றாண்டில்  *காசுபர் பர்தோலின் த யங்கர்* (1655-1738) என்ற  தென்மார்க்கு உடற்கூற்று மருத்துவரால் கண்டறியப்பட்டது.

## உடற்கூற்றியல்
இந்தச் சுரப்பிகள் பாலுறவு எளிதாக நடந்தேற சளி நீர்மத்தை சுரக்கிறது. பர்தோலின் சுரப்பிகள் பெண்ணின் பால்வினைத் தூண்டலின்போது மிகச்சிறிய அளவுகளில் (ஓரிரு சொட்டுக்கள்) நீர்மத்தை  சுரக்கின்றன.

சிலநேரங்களில், பர்தோலின் சுரப்பிகள் நோய் தொற்றால் தாக்கப்படும்போது வீங்கி மிகவும் வலி உண்டாகிறது. இதனை நுண்ணுயிர் எதிர்ப்பி கொண்டு மருத்தவர் குணமாக்குவார்.

## தொடர்புடைய பக்கங்கள்
* இசுகேன் சுரப்பிகள்

## மேற்கோள்கள்

## வெளி இணைப்புகள்
*  - "The Female Perineum: Muscles of the Superficial Perineal Pouch"

பகுப்பு:பெண் இனப்பெருக்கத் தொகுதி
பகுப்பு:பாலியல்
பகுப்பு:சுரப்பிகள்
மராத்தி எழுத்தாளர்கள் பட்டியல்

மராத்தி எழுத்தாளர்கள் பட்டியல்
* ஏகநாதர் (एकनाथ)
* துக்காராம் (तुकाराम)
* நாமதேவர் (नामदेव)
* பாண்டுரங்க வாமன் காணே (पांडुरंग वामन काणे)
* பால கங்காதர திலகர் (बाळ गंगाधर टिळक)
* வினோபா பாவே (विनायक नरहरी भावे) (विनोबा भावे)
* வினாயக் தாமோதர் சாவர்க்கர் (विनायक दामोदर सावरकर)

பகுப்பு:இந்திய எழுத்தாளர்கள் பட்டியல்கள்
பகுப்பு:இந்திய எழுத்தாளர்கள்
இந்தி மொழிக் கவிஞர்கள் பட்டியல்

இதுவொரு இந்தி மொழிக் கவிஞர்கள் பட்டியலாகும்

* அமீர் குஸ்ரோ
* ஜெய்சங்கர் பிரசாத்
* ஜாவேத் அக்தர்
* மைதிலி சரண் குப்த்
* மீராபாய்
* பிரேம்சந்த்
* ராமகிருஷ்ணர்
* சூர்யகாந்த் திரிபாதி
* துளசிதாசர்

பகுப்பு:இந்திய எழுத்தாளர்கள் பட்டியல்கள்
பாளையம் (ஆட்சி நிர்வாக முறை)

இக்கட்டுரை பாளையம் என்னும் **ஆட்சி நிர்வாக முறையைப் பற்றியது** 
*

*'பாளையம்** என்பது [[தமிழகம்|தமிழகத்தில்]] விஜயநகரப் பேரரசின் ஆட்சி நடைபெற்றபோது, [[மதுரை]] மண்டலத்தை  [[விசுவநாத நாயக்கர்]] மதுரை நாயக்க அரசாக உருவாக்கினார். [[விஜயநகரப் பேரரசு|விஜயநகரப் பேரரசின்]] படை மானிய முறையில் அமைந்த நாயக்கர நிர்வாக முறையைத் தழுவி அமைத்த பாளையப்பட்டு எனும் புதிய முறை ஆகும். இம்முறையின் கீழ் மதுரையை மையமாகக் கொண்டு மதுரை மண்டலம் 72 பாளையங்களாகப் பிரிக்கப்பட்டது. இப்பாளையம் ஒவ்வொன்றும் ஒரு படைநிலை ஆகும். இப்பாளையத்தை நிர்வாகம் செய்வதற்காக நியமிக்கப்பட்ட தலைவன் [[பாளையக்காரர்]] எனப்பட்டார்.

== பாளைய முறை ==
"பாலாமு” என்கிற தெலுங்கு மொழிச் சொல்லிலிருந்து பாளையம் என்ற சொல் உருவானது. பாலாமு என்றால் படை முகாம் என்று பொருள்படும்.இன்றைய தெலங்கானாவில் இப்பொழுது வாரங்கல் என அழைக்கப்படும் ஓருகல்லைத் தலைநகராகக் கொண்ட காகதிய அரசால் பாளைய முறை ஏற்படுத்தப்பட்டது என்று ஒரு சில வரலாற்று அறிஞர்கள் கூறுகின்றனர். விஜயநகர பேரரசர்களில் முக்கியமான அரசரான குமார கம்பனன் கி.பி 1336 -. கி.பி. 1378 மதுரையை பிடித்தார்.கேரளா , ஆந்திரா , கர்நாடகா , தமிழ்நாடு என்று துங்கபத்ரா  ஆற்றுக்குத் தெற்கில் உள்ள அனைத்து பகுதியையும் தன் வசம் கொண்டு வந்து விரிந்த பேரரசை ஏற்படுத்தினார்.  விஜயநகர  அரசு விரிந்து பரந்திருந்ததால்   பேரரசை பாளையம் எனும் சிறு சிறு பகுதிகளாகப் பிரித்து அரசாங்க வசதிக்காக அமைத்து கொண்டார். இம்முறையின்படியே  பின்னாளில்  விசுவநாத நாயக்கர்  72 பாளையங்களாக நாட்டைப் பிரித்து  மதுரையை தலைநகராக கொண்டு மதுரை நாயக்கர் அரசை ஏற்படுத்தினார். இது பின்னாளில்  200 பாளையங்கள் வரை பிரிக்கப்பட்டன.

== **பாளையங்களின் பட்டியல்''' ==
# அம்மையநாயக்கனூர்
# அத்திப்பட்டி
# அழகாபுரி
# ஆய்க்குடி
# ஆற்றங்கரை
# இளசை
# இரசக்கயனூர்
# இலக்கையனூர்
# இடையக்கோட்டை
# இராமகரி
# உதயப்பனூர்
# ஊற்றுமலை
# ஊர்க்காடு
# எட்டையபுரம்
# ஏழுமலை
# ஏழாயிரம் பண்ணை
# கடலூர்
# கல்போது
# கன்னிவாடி
# கம்பம்
# கண்டமனூர்
# கவுண்டன்பட்டி
# கடம்பூர்
# காமநாயக்கனூர்
# காடல்குடி
# காசையூர்
# குமரவாடி
# குளத்தூர்
# குருவிகுளம்
# கூடலூர்
# கொல்லப்பட்டி
# கொல்லங்கொண்டான்
# கோலார்பட்டி
# கோட்டையூர்
# கோம்பை
# சந்தையுர்
# சக்கந்தி
# சமுத்தூர்
# சேத்தூர்
# சிவகிரி
# சிங்கம்பட்டி
# சுரண்டை
# சொக்கம்பட்டி
# தலைவன்கோட்டை
# தேவாரம்
# தொட்டப்பநாயக்கனூர்
# தோகைமலை
# தும்பிச்சிநாயக்கனூர்
# படமாத்தூர்
# பாஞ்சாலங்குறிச்சி
# பாவாலி
# பெரியகுளம்
# போடிநாயக்கனூர்
# ரோசலைப்பட்டி
# வடகரை
# வாராப்பூர்
# விருப்பாட்சி
# வெள்ளிக்குன்றம்
# விரமலை
# நத்தம்
# நடுவக்குறிச்சி
# நாகலாபுரம்
# நிலக்கோட்டை
# நெற்கட்டும் செவல்
# மணியாச்சி
# மருங்காபுரி
# மன்னார்கோட்டை
# மலைப்பட்டி
# மருதவானையூர்
# முதுவார்பட்டி
# முல்லையூர்
# மேல்மாந்தை

## ஆதாரம்

* டாக்டர் ஜே. தியாகராஜன் எழுதிய “தமிழக வரலாறு” பக்கம்-61.

பகுப்பு:தமிழ்நாட்டு வரலாறு
பகுப்பு:பாளையங்கள்
சுதந்திரத்தின் தங்க எழுதுகோல் விருது

**சுதந்திரத்தின் தங்க எழுதுகோல் விருது** (*Golden Pen of Freedom Award*) என்பது செய்தித்தாட்டுறையின் சுதந்திரத்திற்கும், மேம்பாட்டுக்கும், அதன் பாதுகாப்புக்கும் தனித்துவமான பங்களிப்புகளை வழங்கிய தனி நபர்கள், அமைப்புகளுக்கு வழங்கப்படும் ஒரு உலகளாவிய விருதாகும். இவ்விருது உலகச் செய்தித்தாள் நிறுவனத்தினால் 1961 முதல் வழங்கப்பட்டு வருகின்றது. விருது பெற்றவர்களின் தனிச்சிறப்பு என்பது திடமனம், அர்ப்பணிப்பு, சிறை வாழ்க்கை, உடல் சார்ந்த துன்புறுத்தல்கள், தணிக்கை, தலைமறைவு வாழ்க்கை, படுகொலை என்பவற்றை உள்ளடக்கியதாகும்.

;விருது பெற்றோர்

## வெளி இணைப்புகள்
* சுதந்திரத்தின் தங்கப் பேனா விருது]

பகுப்பு:பரிசுகளும் விருதுகளும்
பாண்டிய குலோதயம்

**பாண்டிய குலோதயம்** என்பது தென்காசி பாண்டியர் காலத்தின் மண்டலக் கவி ஒருவரால் எழுதப்பட்ட பாண்டியர் வரலாற்று நூலாகும்.

## தகவல்கள்
# சடையவர்மன் பராக்கிரம பாண்டியன் என்பவனே முதலில் தென்காசியைத் தலைநகராய் கொண்டு முடிசூடிய முதல் பாண்டிய மன்னனாவான்.
# அவனுக்கு அடுத்து வந்த பாண்டிய மன்னர்கள் அனைவரும் தென்காசி கோயிலிலேயே முடிசூடினர். அதை அக்கோயில் கல்வெட்டுகளிலேயே பதித்தும் வைத்தனர்.
# சுமார் பொ.பி. 1615ல் ஆண்ட கொல்லங்கொண்டான் என்ற பாண்டிய மன்னனே கடைசி பாண்டிய மன்னனாவான்.

## செய்தி மதிப்பீடு
# சடையவர்மன் பராக்கிரம பாண்டியன் அடுத்து வந்த பாண்டிய மன்னர்கள் அனைவரின் கல்வெட்டுகளும் தென்காசி கோயிலிலேயே இருக்கிறது.

## மேற்கோள்கள்

பகுப்பு:வரலாற்றியல் தமிழ் நூல்கள்
பகுப்பு:பாண்டியர் தொடர்பான ஆதாரங்கள்
இசுகேன் சுரப்பி

**இசுகேன் சுரப்பிகள் ** (Skene's glands, அல்லது  **சிறு இடைகழி சுரப்பிகள்** அல்லது **சிறுநீர்க்குழாய் அடுத்த சுரப்பிகள்**) என்பன பெண்ணின் புணர்புழையின் மேற்புறச் சுவரில் அமைந்துள்ள சுரப்பிகளாகும்.  இவை சிறுநீர்க் குழாயில் வடிகின்றன.இவை  ஜி ஸ்பாட்டிற்கு அண்மையில் உள்ளன.
ஆண்களின்  முன்னிற்கும் சுரப்பிக்கு ஒத்தமைப்புடைய இனப்பெருக்க உறுப்பாகையால் இவை **பெண்ணின் புரோசுடேட்** என்றும் அழைக்கப்படுகின்றன. 
இந்தச் சுரப்பிகளைக் கண்டறிந்த மருத்துவர் அலெக்சாண்டர் இசுகேன் நினைவாக இவை பெயரிடப்பட்டுள்ளன.

## மேற்கோள்கள்

பகுப்பு:பெண் இனப்பெருக்கத் தொகுதி
பகுப்பு:சுரப்பிகள்
சீன இசைக் கருவிகளின் பட்டியல்

சீனாவின் பாரம்பரிய மரபு இசைக்கருவிகளின் பட்டியல் இங்கு தரப்பட்டுள்லது
## நரம்பிசைக்கருவி
* ழவாபு 
* லியுசின்
* சியாயேசியம்
* ஹொபுஸ்
* தொங்புலா 
* ழுவான்  
* கொங்ஹு
* குசின்

## கம்பி இசைக்கருவி
* பென்ஹு
* மாதுவ்சின்
* லெசின்
* நியூதெய்சின்
* கொவ்ஹு 
* ஆவ்ஹு
## காற்று இசைக்கருவி
* சிபிலி 
* ஹொகுவான்
* சியொ
* குவெங்ச
* சியுன 
* சங் 
* ஹுலுசியொ
* திச்சி 
## தாள இசைக்கருவி
* யாங்சின்
* சிங் 
* பியெசுங்
* லோ 
* குவ்  
## முகவீணை (மோர்சிங்) போன்ற இசைக்கருவி
* காவ்சிய

## உசாத்துணை
*  சீனா ஏபிசி வளைதளம் 

பகுப்பு:இசைக்கருவிகள்
பகுப்பு:நாடு வாரியாக இசைக்கருவிகள்
பகுப்பு:சீன இசைக்கருவிகள்
ழவாபு

250px|thumb| ரிவாபு அல்லது ழவாபு எனப்படும் சீன நரம்பிசைக்கருவி
**ழவாபு**  அல்லது **ரிவாபு** என்பது ஒரு வகை சீன நரம்பிசைக் கருவி ஆகும். சீனாவின் உய்கூர், தாஜிக் மற்றும் உஸ்பெக் இன மக்கள் இவ்விசைக் கருவியை மீட்டுகின்றனர். 14வது நூற்றாண்டில் தோன்றிய இவ்விசைக் கருவி, சுமார் 600 ஆண்டு வரலாறுடையது. 600 ஆண்டுகளுக்கு முன் சிங்ஜியாங் மற்றும் உள்நாட்டு, வெளிநாட்டுத் தேசிய இனங்களுக்கிடையிலான பொருளாதார மற்றும் பண்பாட்டுத் துறைகளிலான பரிமாற்றம் பரந்த அளவில் நடைபெற்றது. உய்கூர் இன மக்கள் அவர்களுடைய நாட்டுப்புற இசைக்கருவிகளின் அடிப்படையில் அந்நிய இசைக் கருவிகளின் மேம்பாட்டை ஏற்றுக்கொண்டு, சில புதிய வகை இசைக் கருவிகளைத் தயாரித்துள்ளனர். அவ்வகையில் உருவாக்கப்பட்ட இசைக்கருவியே *ழவாபு* எனப்படும் இசைக் கருவி ஆகும்.

## அமைப்பு
ழவாபு  இசைக்கருவி ஒரு வகை வெட்டு மரத்தால் தயாரிக்கப்படுகின்றது. அதன் வடிவம் தனிச்சிறப்பியல்பு வாய்ந்தது. கருநாடக இசையில் பயன்படுத்தப்படும் தம்புராவின் வடிவத்தை சிறிதளவு ஒத்திருக்கும். அதன் மேற்பகுதி மெல்லியதாகவும், நீளமானதாகவும் இருக்கும். அதன் மேற்பகுதியின் நுனி வளைந்தது. அதன் கீழ் பகுதியின் முனையில் அரைப் பந்து வடிவில் இசையதிர்வு எழுப்பும் குடம் உள்ளது. இந்த இசைக்கருவியானது, மூன்று முதல் எட்டு வரை அல்லது ஒன்பது தந்திகளைக் கொண்டது. இதை இயக்கும் போது, அதன் மிக வெளிப்புறத்திலான தந்தி பயன்படுத்தப்படுகிறது. ஏனைய தந்திகளும் எதிரொலிப்பை முழங்கும்.

## வேறு பெயர்கள்
ழவாபு இசைக்கருவியின் வடிவம் பலவிதமானது. உய்கூர், தாஜிக் மற்றும் உஸ்பெக் இன மக்கள் சிங்ஜியாங் உய்கூர் தன்னாட்சிப் பிரதேசத்தில் வாழ்ந்த போதிலும், இவ்விசைக் கருவிக்கு, அவர்கள் வெவ்வேறு பெயர்களைச் சூட்டியுள்ளனர். தாஜிக் மக்களிடையில் ழவாபு, ழபுப் என அழைக்கப்படுகின்றது.

## இசைக்கும் முறை
இவ்விசைக்கருவியின் ஒலி பெரியது, தெளிவானது, தனிச்சிறப்புடையது. பொதுவாக இவ்விசைக்கருவி, தனிக்குரல் இசை, கூட்டுக்குரலிசை அல்லது இணைக்குரலிசையாகப் பயன்படுத்தப்படுவதுண்டு. இவ்விசைக்கருவியை இயக்கும்போது, சரியாக அமரவோ நிற்கவோ வேண்டும். இரண்டு தோள்களும் ஒரே நிலையில் இருக்க வேண்டும். இசை இயக்குபவர் இவ்விசைக் கருவியை தன் மார்புக்கு முன் வைத்து, அதன் குடத்தை வலது கை முழங்கையின் நடுப்பகுதியில் வைத்து இடது கையால் இதை ஏந்திய வண்ணம் விரலால் தந்தியைத் தொட்டு, இசையின் அளவை நிர்ணயிக்கலாம்.

## உசாத்துணை
* Yongxiang Li: *The music of China's ethnic minorities.* (Ethnic Cultures of China) China Intercontinental Press, Zürich 2006, S. 18–20, ,  (bei google books)

## மேற்கோள்கள்

## வெளியிணைப்புகள்
* ''Die Rewapu.''  China ABC
* ''Uyghur Rawap – Music of Celebration.'' 哈德勒的毛兰 Youtube Video (Rewapu solo)
* ''Instrumental Uyghur Music (Mining Rawabim).'' Youtube Video (Rewapu mit großem Orchester)
*  சீனப்பண்பாடும் கலாச்சாரமும்

பகுப்பு:கம்பி இசைக்கருவிகள்
பகுப்பு:சீன இசைக்கருவிகள்
அதிர்வலை

**அதிர்வலை** (Shock wave), (*அதிர்வு முகப்பு* (Shock front) அல்லது எளிமையாக *அதிர்வு* (Shock)) என்பது, ஒருவகையான பரவும் இடையூறு ஆகும். இதுவும் சாதாரண அலை போல் ஊடகங்கள் (காற்று, திரவம், அயனிமம் மற்றும் திண்மம்) வழியாக பரவுகிறது.  சில வேளைகளில் ஊடகங்கள் இல்லாத இடங்களிலும், புலன் வழியாக (எ-கா: மின்காந்தப்புலன்) பரவுகிறது. அதிர்வலை திடீரென்று ஏற்பட்டு தொடர்பற்ற மாற்றத்தை ஊடகத்தில் ஏற்படுத்தும் தன்மை கொண்டது. அதிர்வின் குறுக்காக அழுத்தம், வெப்பம், அடர்த்தி ஆகியவை  துரிதமாக அதிகரிக்கும்.  மீயொலிவேக பாய்வுகளில், விரிதலானது ஒரு விரிதல் விசிறி மூலமாக நடைபெறுகிறது.  அதிர்வலையானது மற்றெந்த அலைகளையும் விட அதிவேகத்தில் ஓர் ஊடகம் வழியே பரவக்கூடியது.

சாலிடான்களைப் போலன்றி (மற்றொரு வகை நேரிலா அலை) அதிர்வலைகளின் ஆற்றல் தூரத்தைப் பொறுத்து வெகுவேகமாக குறையும்.  மேலும், உடனேகும் விரிதல் அலையானது இதனோடு நெருங்கிவந்து பின் கலந்துவிடுகிறது, அதில் பகுதியாக அதிர்வலை கரைந்து போகிறது.  மீயொலி வேக வானூர்திகளோடு தொடர்புடைய ஒலி முழக்கம், வானூர்தியால் உருவாகும் அதிர்வலை தரவீழ்ச்சியாலும் விரிதல் அலையோடு ஒன்றுகலப்பதாலும் உருவாகும் ஒலி அலையாகும்.

அதிர்வலையானது ஓர் ஊடகத்தின் வழியே பரவும்போது, மொத்த ஆற்றல் மாறுபடுவதில்லை.  ஆனால், வேலையாக மாற்றப்படக்கூடிய ஆற்றல் குறைகிறது மற்றும் சிதறம் (Entropy) அதிகரிக்கிறது.  இது, எடுத்துக்காட்டாக, வானூர்திமேல் அதிகமான இழுவையை அதிர்வுகள் மூலம் ஏற்படுத்துகிறது.

## மேற்கோள்கள்

பகுப்பு:காற்றியக்கவியல்
கிராஃபென்பெர்க் இடம்

**கிராஃபென்பெர்க் இடம் ** (*Gräfenberg spot*, பரவலாக  **G-spot**) பெண்களின் பூப்பெலும்பிற்கு பின்னால் உள்ள ஓர் இடமாகும். இது  சிறுநீர்க் குழாய் மென்பஞ்சின் ஓர் அங்கமாகும்.  சிலர் இது பெண் இனப்பெருக்கத் தொகுதியின் நரம்புக்கற்றை  என்றும்,  இங்கு தூண்டப்பட்டால் மிகுந்த இன்பமுற்று பெண்  பீச்சல் மற்றும் உச்சக்கட்ட புணர்ச்சிப் பரவசநிலை ஏற்படும் என்றும் நம்புகின்றனர். வேறு சில பெண் உடற்கூற்றியல்  மருத்துவ வல்லுனர்கள் இவ்வகையான *இடம்* இருப்பதற்கான உடற்கூற்றுச் சான்று இல்லை என மறுத்துள்ளனர்.

## துவக்கம்
'ஜி-ஸ்பாட்' என இவ்விடத்தை 1981ஆம் ஆண்டில் அட்டிகோவும் பிறரும் பெயரிட்டனர். செருமானிய மகளிர் நலவியலாளர், *எர்ன்ஸ்ட் கிராஃபென்பெர்க்* நினைவாக பெயரிடப்பட்டுள்ளது. கிராஃபென்பெர்க் தான்  முதலில்  "பெண் புணர்ச்சிப் பரவசநிலையில் சிறுநீர்க்குழாயின் பங்கு" என்பது குறித்து 1950இல் எழுதினார். 1982ஆம் ஆண்டில் இந்த இடம் குறித்து ஐக்கிய அமெரிக்காவின் மூன்று ஆசிரியர்கள் எழுதிய முதல் நூல் ஆங்கிலத்தில் *"ஜி ஸ்பாட்டும் மனிதப் பாலின்பம் குறித்த பிற  கண்டறிதல்களும்"* வெளியாயிற்று.

## அமைவிடம்
ஜி-இடம் இருக்குமிடம் குறித்துத் தெளிவில்லை. இருப்பினும்,   இதனைக் கண்டறிய  இரு செயற்பாடுகள் பயன்படுத்தப்படுகின்றன:
* பாலின்ப மகிழ்ச்சியின் நிலைகள் 
* ஏதேனும் இடத்தைத் தொடும்போது பெண் பீச்சல் ஏற்படுதல்

ஜி-ஸ்பாட்டை தூண்டுவதனால் தங்களுக்கு  “ஆழ்ந்த” பரவசநிலை எட்டுவதாக பெண்கள் கூறுகின்றனர். இதனை அறிவியல் முறையில் கண்டறிய முயன்ற சிலர் ஆய்வகச் சூழலில் புணர்புழையின் பல்வேறு இடங்களைத் தொட்டு ஜி-ஸ்பாட்டுக்கள் புணர்புழையின் முற்பாகத்தில் இருப்பதாக அறிவித்துள்ளனர்.

### பொதுமக்களிடைப் பார்வை
சில மருத்துவர்கள் உட்பட பலர் இவ்வகையான இடம் இருப்பதாக நம்புவதில்லை. *ஜி ஸ்பாட்டும் மனிதப் பாலின்பம் குறித்த பிற  கண்டறிதல்களும்* என்ற நூல் 1981இல் வெளியானபோது பலத்த விமரிசனம் எழுந்தது. மருத்துவரல்லாத சிலர் இது புணர்புழையின் *மிகுந்த உணர் திறனுடைய பகுதி* என விவரிக்கின்றனர்.

## மேற்கோள்கள்

## வெளி இணைப்புகள்
* The G-Spot  from UCSB's SexInfo

பகுப்பு:பெண் இனப்பெருக்கத் தொகுதி
மான்டேசொரி கல்வி

**மான்டேசொரி கல்வி** (*Montessori education*) என்பது ஒருவகை பயிற்றுவிப்பு முறையாகும். இத்தாலியைச் சேர்ந்த மருத்துவரும் கல்வியாளருமான மரியா மாண்ட்டிசோரி எனும் பெண்மணியால் இக்கல்வி முறை உருவாக்கப்பட்டது. உலகம் முழுவதுமாக சுமார் 20,0000 பள்ளிக்கூடங்கள், இக்கல்வி முறையை பின்பற்றுகின்றன.

 

**மான்டேசொரி கல்வி** என்பது சுதந்திரத்தை வலியுறுத்தி, அச்சுதந்திரத்தை வரையறைக்குள் கொண்டுவந்து, குழந்தைகளின் இயல்பான உளவியல், உடல் மற்றும் சமூக வளர்ச்சியை மதிப்பதைக் குறிப்பதாக உள்ளது. மான்டேசொரி என்ற பெயரால் பலதரப்பட்ட பயிற்சிகள் வழக்கத்தில் இருந்தாலும், அகில உலக மான்டேசொரி சங்கம் (AMI) மற்றும் அமெரிக்க மான்டேசொரி சமூகம் கீழ்க்காணும் சில அடிப்படைக் கூறுகளை வரையறுத்துள்ளது:

*வெவ்வேறு வயதினர் கலந்திருக்கும் வகுப்பறை - உதாரணமாக 2 அல்லது 3 முதல் 6&nbsp;வயதுள்ள குழந்தைகள் கலந்த வகுப்பறைகள் 
*கொடுக்கப்பட்டுள்ள பலவகையான விருப்பத்தேர்விலிருந்து மாணவனே தனக்குப்பிடித்தமான செயற்பாட்டைத் தேர்ந்தெடுத்துக்கொள்ளும் வாய்ப்பு.
*தங்குதடையற்ற வேலை நேரம், குறிப்பாக மூன்று மணி நேரமாவது வேலை நேரம்.
*ஒரு ஆக்கப்புர்வமான அல்லது "கண்டுபிடிப்பிற்கான" மாதிரி, இவற்றின் மூலம் மாணவர்கள் ஆசிரியரின் நேரடி குறிப்புகளின் மூலம் அல்லாது கோட்பாடுகளைத் தாங்களாகவே அறிந்து கற்றல் 
*மான்டோசொரி மற்றும் அவரது கூட்டாளிகளால் மேம்படுத்தப்பட்ட குறிப்பிடத்தகுந்த கல்விச் சாதனங்கள்
*வகுப்பறைக்குள் சுற்றிவர சுதந்திரம்.
*பயிற்றுவிக்கப்பட்ட மான்டோசொரி ஆசிரியர்.

மேலும்,  பல மான்டோசொரி பள்ளிகள் மான்டோசொரியின் மனித மேம்பாட்டிற்கான மாதிரியையும் அவரது புத்தகங்களையும்   அடிப்படையாகக்கொண்டு தங்கள் பள்ளிக்கான செயல்முறை திட்டத்தை நிறுவிக்கொள்கிறார்கள். அத்துடன், மான்டோசொரியால் தன் வாழ்நாளில் அளிக்கப்பட்ட ஆசிரியர் பயிற்சியின்போது அறிமுகப்படுத்தப்பட்ட ஆசிரியரியல், பாடங்கள், மற்றும் மூலப்பொருட்களையும் பயன்படுத்துகின்றனர்.

## மேற்கோள்கள்

## வெளியிணைப்புகள்
*Association Montessori Internationale
*Association Montessori Internationale-USA
*American Montessori Society
*North American Montessori Teachers Association
*The Montessori Foundation
*International Montessori Index
*North American Montessori Search and Community 
*Maria Montessori
*Montessori Kindergarten Curriculum
*Montessori Australia
*Montessori Europe e.V. 
*About Portage Collaborative Montessori 
*School and Montessori Combined Facts

பகுப்பு:பள்ளிக் கல்வி
கந்தர் அலங்காரம்

**கந்தர் அலங்காரம்** என்பது பொ.ஊ. 15-ஆம் நூற்றாண்டில் அருணகிரிநாதர் இயற்றிய முருகன் பற்றிய பக்திப் பாடல்கள் கொண்ட நூலாகும். தமிழ்ச் சிற்றிலக்கிய வரிசையில் பாடப்பெற்ற முதல் அலங்கார நூல் இதுவாகும். காப்பு பாடல் ஒன்றும், நூற்பயன் பாடல் ஏழும் சேர்ந்து மொத்தம் 108 பாடல்கள் கொண்ட இந்நூல் முருகனிடமிருந்து ஞான உபேதசம் பெறுவதைப் போன்று பாடல்கள் அமைந்துள்ளன. இந்நூல் வெவ்வேறு வேளைகளில் அருணகிரிநாதரால் இயற்றப்பட்ட பாடல்களின் தொகுப்பு என்றும், முருகனால் உபதேசம் பெற்றப்பட்ட போது எழுதப்பட்டது என்றும் இருவேறு கருத்துகள் நிலவுகின்றன. அருணகிரிநாதர் உலக வாழ்வை வெறுத்து உயிரை மாய்த்துக் கொள்ள துணிந்தபோது இவரைக் காப்பாற்றி முருகன் வழங்கிய உபதேசங்களைப் பற்றி இந்நூல் கூறுகிறது.

## சிறப்பு
இந்நூல் தேவாரம் போல வழிபாட்டு நூலாகக் கருதப்படுகிறது. கந்த சஷ்டி நாளில் முருகன் பக்திப் பாடல்களாக இந்நூல் பாடப்படுகிறது.

## இவற்றையும் பார்க்க

* கந்த சஷ்டி
* கந்த சஷ்டி கவசம்
* முருகன்

## மேற்கோள்கள்
* கந்த உபதேசம்  முனைவர் மு.பழனியப்பன்

பகுப்பு:சிற்றிலக்கியங்கள்
பகுப்பு:பக்தி பாடல்கள்
பகுப்பு:15 ஆம் நூற்றாண்டுத் தமிழ் நூல்கள்
கன்னிச்சவ்வு

**கன்னிச்சவ்வு **(*Hymen* அல்லது *Maidenhead*) அல்லது **யோனிச்சவ்வு** என்பது புணர்புழையின் வாயிலை சுற்றியுள்ள அல்லது பகுதியும் மூடியுள்ள ஓர் சவ்வு போன்ற இழையம் ஆகும். முழுமையும் மூடாதிருப்பதால் கன்னியரும் மாதவிடாய் காலத்தில் கருப்பைக் கழிவுகளை வெளியேற்ற இயலும்.  இந்தச் சவ்வின் பயன் குறித்து  அறியாது உள்ளது. பொதுவாக முதல் உடலுறவின்போது இது கிழிபடுவதால் இது *கன்னிச்சவ்வு* எனவும் கிழிபடாதவர்கள் கன்னியர்கள் எனவும் கருத்து உள்ளது. இது ஓர் தவறான கருத்து ஆகும். ஒரு பெண்ணின் கன்னிச்சவ்வு சில விளையாட்டுக்களில் ஈடுபட்டால் கூட கிழிபடலாம். மேலும் சில பெண்களுக்கு பிறவியிலேயே கன்னிச்சவ்வு இல்லாமல் இருக்கலாம்.
## வகைகள்

கன்னிச்சவ்வுகள் பலவகைப்படும். 2000இல் ஒரு பெண்ணிற்கு கன்னிச்சவ்வு உருவாவதே இல்லை: இது "துளையில்லா கன்னிச்சவ்வு" எனப்படுகிறது.

பிற வகைகள்:

* பிறை-வடிவத்தில்
* புணர்புழையைச் சுற்றிய வளையம் 
* தன்மீதே அடுக்காக
* துளை மீது குறுக்காக ஒன்றிரண்டு பட்டைகள்  
* பல துளைகளுடன்

## கன்னிச்சவ்வு கிழிபடக்கூடிய காரணங்கள்
கன்னிச்சவ்வு விளையாடுவதாலோ பஞ்சுத்தக்கைகளைப் பயன்படுத்துவதாலோ கிழிபடலாம்.

பூப்படைந்த பெண்களுக்கு கன்னிச்சவ்வு இழுபடக்கூடியத் தன்மையுடன் உள்ளது. உடலுறவைத் தவிர குதிரை சவாரி, ஈருளி வண்டியோட்டல் போன்றவை எளிதாக இச்சவ்வை பாதிக்கும்.

## கன்னிச்சவ்வு உள்ள பிற விலங்குகள்
கீழ்வரும் விலங்குகளுக்கு கன்னிச்சவ்வு உள்ளன:

இது கன்னிச்சவ்வு உள்ள விலங்குகளின் முழுமையான பட்டியல் அல்ல. மேலும் பல விலங்குகளுக்கு கன்னிச்சவ்வு உள்ளது.

## வளர்ச்சி நிலைகள்
முதிர்கரு உருவாகும்போது புணர்புழை துளை இருப்பதில்லை. அப்போது புணர்புழையை மூடுகின்ற தோலில் இருந்து இது உருவாகிறது.

பிறந்த குழந்தைகளுக்கு கன்னிச்சவ்வு தடிமனாகவும் இளஞ்சிவப்பாகவும் காணப்படும். தாய்ப்பாலில் இருந்து பெறப்படும் தாயின் இயக்குநீரால் இவ்வாறுள்ளது. பூப்படையாத பெண்களுக்கு ஈத்திரோசன் இயக்குநீர் இல்லாமையால் கன்னிச்சவ்வு மெலிதாக இருக்கிறது. இது மிகவும் உணர்திறனோடு தொடுதலால் வலி ஏற்படுமளவில் மென்மையாக உள்ளது. பூப்படைந்த பின்னர் இயக்குநீர் சுரப்பதால் மீண்டும் தடித்தும் இளஞ்சிவப்பாகவும் இருக்கும்.

## மேற்கோள்கள்

## வெளி இணைப்புகள்

*பெண்ணின் கன்னிச் சவ்வும் அதன் முக்கியத்துவமும் 
*கன்னிச்சவ்வு காலரி - படிமங்கள்
*Magical Cups and Bloody Brides—the historical context of virginity
*20 Questions About Virginity—Interview with Hanne Blank, author of *Virgin: The Untouched History*. Discusses relationship between hymen and concept of virginity.
*Putting tampon in painlessly Radiology (US - ultrasound) of Hydrocolpos
*Evaluating the Child for Sexual Abuse at the American Family Physician
*My Corona: The Anatomy Formerly Known as the Hymen & the Myths That Surround It Scarleteen, Sex education for the real world
*The Hymen Myth
*Vaginal Corona 

பகுப்பு:பெண் இனப்பெருக்கத் தொகுதி
ஈத்திரோசன்

**ஈத்திரோசன்** (Estrogen) அல்லது **ஈஸ்ட்ரோசன்** என்பது ஓர் பெண் பாலின இயக்குநீர் ஆகும். இது பெண்களின்  பூப்புக் கால வளர்ச்சிக்கும்  மாற்றங்களுக்கும் காரணமாக உள்ளது. மாதவிடாய் காலங்களில் முக்கியப் பங்காற்றுகின்றது. மாதவிடாய் நின்றபிறகு, ஈத்திரோசன் அளவுகள் குறைகின்றன. இதனையொத்த ஆண் பாலின இயக்குநீர்  இசுடெசுத்தோசத்தெரோன் ஆகும்.

இயற்கையான இயக்குநீரைப் போன்று விளைவுகளை ஏற்படுத்துகின்ற, இயற்கையாகவோ அல்லது செயற்கையாகவோ உள்ள எந்தவொரு பொருளையும் ஈத்திரோசன் என்றே குறிப்பிடலாம். 17-பீட்டா ஈஸ்திரடையோல் ஒரு மிகுந்த ஆற்றல்மிக்க, பரவலாக இருக்கக்கூடிய உள்ளார்ந்த ஈத்திரோசன் என்றாலும், பல்வேறு ஈத்திரோசன் ஆக்கச்சிதைமாற்றப் பொருள்கள் ஈத்திரோசனைப் போன்று இயக்குநீர் செயற்பாடுகளைக் கொண்டிருக்கும். செயற்கையாக உருவாக்கப்படும் ஈத்திரோசன்கள் சில கருத்தடைக் குளிகைகளில், வயது முதிர்ந்த பெண்களுக்கு (மாதவிடாய் நிறுத்தத்திற்குப்பின்) அளிக்கப்படும் ஈத்திரோசன் மாற்றீடு சிகிச்சைகளில், மூன்றாம் பாலினப் பெண்களுக்கு அளிக்கப்படும் ஈத்திரோசன் மாற்றீடு சிகிச்சைகளின் ஒரு பகுதியாக உபயோகப்படுத்தப்படுகின்றன.

ஈத்திரோசன் அனைத்து முதுகெலும்பிகளிலும் சில பூச்சிகளிலும் இணைத்துருவாக்கப்படுகின்றது. இவை இரண்டிலும் ஈத்திரோசன் இருப்பதைக் காண்கையில் ஈத்திரோசன் பாலின  இயக்குநீர்கள் கூர்ப்பின் தொன்மையான காலந்தொட்டே இருந்துள்ளதை அறிய முடிகின்றது.

பெண்களில் இயற்கையாகக் காணப்படும் மூன்று முதன்மையான ஈத்திரோசன்களின் வடிவங்கள் பின்வருமாறு: ஈஸ்திரோன் (E1), ஈஸ்திரடையோல் (E2), ஈஸ்திரியோல் (E3). இன்னொரு வகையான ஈத்திரோசன் வடிவமான ஈஸ்ததிரோல் (E4) மகப்பேறுகாலங்களில் மட்டும் உருவாகிறது. ஒப்பீட்டளவில், ஆண், பெண் இருபாலரிலும் ஆண்மை இயக்குநீர்களைக் காட்டிலும் ஈத்திரோசன்கள் குறைந்த அளவே இரத்தத்தில் காணப்படுகிறன. பெண்களைக் காட்டிலும் ஆண்களில் குறிப்பிடத்தக்க அளவில் குறைவான ஈத்திரோசன்கள் இருந்தாலும், இவை ஆண்களின் உடலியக்கத் தொழிற்பாடுகளில் இன்றியமையாத பங்களிப்பினை அளிக்கின்றன.

பிற இசுடீராய்டுகளைப் போலவே, ஈத்திரோசனும் உயிரணு மென்சவ்வின் ஊடாக தடையின்றி பரவக்கூடியது. உயிரணுக்களின் உள்ளே, ஈத்திரோசன் அதன் ஏற்பிகளுடன் (estrogen receptors; ERs) இணைந்து அவற்றைத் தூண்டுகின்றன. இதனால், பல மரபணுக்களில் அவற்றின் வெளிப்பாடு நெறிமுறைப்படுத்தப்படுகிறது. இதைத்தவிர உயிரணு மென்சவ்வில் உள்ள, துரித சமிக்ஞைகளைத் தரக்கூடிய, ஜி-புரதம் பிணைந்த சமிக்ஞை ஏற்பிகளைப் (GPR30) போன்ற மென்சவ்வு ஈத்திரோசன் ஏற்பிகளுடன் (membrane estrogen receptors; mERs) ஈத்திரோசன்கள் இணைந்து அவற்றை விரைவாகத் தூண்டுகின்றன.

ஈத்திரோசன், புரோஜெஸ்ட்டிரோன் இயக்குநீர்களுக்கிடையேயுள்ள சமநிலையைப் பொருத்து தன்னெதிர்ப்பு நோய்களின் தாக்கம் அல்லது வெளிப்பாடு இருக்கலாம் என்று கருதப்படுகிறது.

## மேற்சான்றுகள்

## புற இணைப்புகள்
* Nussey and Whitehead: *[https://www.ncbi.nlm.nih.gov/books/bv.fcgi?call=bv.View..ShowTOC&rid=endocrin.TOC&depth=10 Endocrinology, an integrated approach]*, Taylor and Francis 2001. Free online textbook.

பகுப்பு:இயக்குநீர்
பகுப்பு:பெண் இனப்பெருக்கத் தொகுதி
செஞ்சி ஆறு

**செஞ்சி ஆறு** விழுப்புரம் மாவட்டம், புதுச்சேரி போன்ற வட தமிழகப் பகுதிகளில் பாயும் சங்கராபரணி ஆற்றின் கிளையாறு ஆகும். புதுச்சேரி காரைக்கால் பகுதியில் வடமேற்கிலிருந்து தென்கிழக்காக இந்த ஆறு பாய்கிறது. காரைக்காலின் குடிநீர் ஆதாரங்களுள் ஒன்றாகும். மலையனூர் மலைப்பகுதிகளில் உருவாகி 79 கி.மீ. பாய்கிறது. பருவக்காலங்களுக்கேற்ப இந்த ஆற்றுத் தண்ணீர் வரத்தும் இருக்கும். அக்டோபர்-டிசம்பர் போன்ற மழைக்காலத்தில் நீரோட்டம் அதிகமாகக் காணப்படுகிறது.

பகுப்பு:விழுப்புரம் மாவட்ட ஆறுகள்
பகுப்பு:புதுச்சேரி ஆறுகள்
ஆண்மையியக்குநீர்

thumb|மூலக்கூற்று அமைப்பு
**ஆண்மையியக்குநீர்** (*Testosterone*) அல்லது (ஆங்கிலம்:டெஸ்டெஸ்தரோன்) என்பது ஓர் அந்திரோசன் வகை பாலின இயக்குநீர் ஆகும். இயக்க ஊக்கி இயக்குநீர்கள் கொலஸ்டிராலில் இருந்து உருவானவை. பாலின இயக்க ஊக்கி உடலின் இனப்பெருக்கத் தொகுதி அவயங்களில் மாற்றங்களைக் கட்டுப்படுத்துகிறது. அந்திரோசன் வகை இயக்குநீர்கள் ஆண்மை ஊக்கிகளாகும்.

ஆண்களின் விந்துச் சுரப்பிகள் மிகக் கூடுதலான இசுடெசுத்தோசத்தெரோனைச் சுரக்கின்றன. சூலகங்களும் அண்ணீரகச் சுரப்பிகளும் இதனை குறைந்தளவில் சுரக்கின்றன. பெண்களை விட ஆண்களில் மிகவும் கூடுதலான அளவில் இருக்கிறது.

இசுடெசுத்தோசத்தெரோன் இரண்டு விளைவுகளை ஏற்படுத்துகிறது. முதலாவதாக இது ஓர் ஆக்கமிக்க வளர்சிதைமாற்றத்தை உருவாக்குகிறது. இதனால் தசைகளும் எலும்புகளும் மிக்க வளர்ச்சி அடைகின்றன. மற்றது இது ஓர் ஆண்மை ஊக்கியாகச் செயலாற்றுகிறது. இவை இரண்டும் சேர்ந்து உடலுக்கு ஆண்மைத்தன்மையைக் கொடுக்கிறது.

இதனால் பருவ காலத்தில் சிறுவர்களுக்கு மீசை, தாடி முளைப்பதும், ஆண்குறி, விந்துப்பை பெரிதாவதும் குரல் உடைவதும் நிகழ்கின்றன.

## மேற்கோள்கள்

பகுப்பு:இயக்குநீர்
பகுப்பு:ஆண் இனப்பெருக்கத் தொகுதி
குட்டுவர்

**குட்டுவர்** மரக்கலம் செலுத்தி வாணிகம் செய்து வந்த சேரநாட்டுக் குடிமக்கள். 

தலையாலங்கானத்துச் செருவென்ற பாண்டியன் நெடுஞ்செழியன் இத்தகைய கடல் வாணிகத்தில் ஈடுபட்டிருந்தபோது குட்டுவர் கூட்டம் அவனுக்கு இன்னல் விளைவித்தது. இதனால் நெடுஞ்செழியன் ‘பல்குட்டுவர் வெல் கோ’ என்னும் பெருமையினைப் பெற்றுள்ளான். 

இளஞ்சேரல் இரும்பொறை என்னும் சேர வேந்தன் கொங்குநாட்டுக் கருவூரில் இருந்து கொண்டு ஆட்சி புரிந்த போது குட்ட நாட்டில் குட்டுவர்  தன்னாட்சி நாட்ட முனைந்தனர். இந்த இரும்பொறை அந்தக் குட்டுவரை அடக்கியதால் ‘குட்டுவர் ஏறு’ எனப் போற்றப்பட்டான். இவ்வாறு பொறையர், குட்டுவர் எனப்பட்ட இருவேறு சேரர் கால்வழியினரிடையே சிறந்து விளங்கியவன் என்பதால் ‘குட்டுவர் ஏறு’ எனப் போற்றப்பட்டான். இதன் பொருள் இவன் குட்டுவரில் அரிமா போன்றவன் என்பதாகும். 

கொங்கர் ஆடுமாடுகளை மேய்க்கும் போது கட்டுச்சோறு கொண்டு செல்வது போலக் குட்டுவர் மரக்கலங்களில் செல்லும் போது ‘மட்டப் புகா’ கொண்டு செல்வர்.  குட்டுவர் பலருள் இந்தக் குட்டுவன் ஏறு  போன்றவன். 

சேரன் செங்குட்டுவன் ‘குடக்கோச் சேரலன் குட்டுவர் பெருந்தகை’ எனப் பாராட்டப்பட்டுள்ளான். 

## இவற்றையும் காண்க
*சங்க கால நாட்டுமக்கள்

## அடிக்குறிப்பு

பகுப்பு:சங்க காலச் சமூகம்
பகுப்பு:சேரர் பெயர் முறைமை
பகுப்பு:சேரர் போர்கள்
கெய்த் ஹேரிங்

**கெய்த் ஹேரிங்** (மே 4, 1958 -  பிப்ரவரி 16, 1990), ஒரு அமெரிக்க ஓவியர். 1980-களில், சமூகம், ஓரினச்சேர்க்கை தொடர்பாக இவர் வரைந்த கிராஃபிட்டி, பாப் ஓவியங்களால் புகழ் பெற்றார். தன்னுடைய சொத்துக்களை குழந்தைகள் காப்பகத்துக்கும், அவர்களுடைய மருத்துவத்துக்கும் நன்கொடையாக வழங்கினார். இவருடைய ஓவியம் உலகம் முழுவதும் புகழ் பெற்றது குறிப்பிடத்தக்கது. ஹேரிங் ஒரு ஓரினச்சேர்க்கையாளர். 1990 ஆம் ஆண்டு, எய்ட்ஸ் நோயால் பாதிக்கப்பட்டு இறந்தார். 1989 ஆம் ஆண்டு இவர் ஆரம்பித்த கெய்த் ஹேரிங் தொண்டு நிறுவனம் தற்போதும் குழந்தைகளுக்கான சேவைகளில் ஈடுபட்டுள்ளது.

## வெளி இணைப்புகள்
*www.haring.com
*www.haringkids.com

பகுப்பு:1958 பிறப்புகள்
பகுப்பு:1990 இறப்புகள்
பகுப்பு:அமெரிக்க ஓவியர்கள்
பகுப்பு:ந.ந.ஈ.தி நபர்கள்
விஞ்சிய சமன்பாடு

கணிதத்தில் ஒரு **விஞ்சிய சமன்பாடு** (*transcendental equation*) என்பது விஞ்சிய சார்புகளைக் கொண்டமையும் ஒரு சமன்பாடு.

எடுத்துக்காட்டுக்கள்:

:x = e^{-x} 
:x = \cos (x) 

## தீர்வு காணல்
விஞ்சிய சமன்பாடுகளைத் தீர்வு காணும் சில முறைகளில் வரைபடம் மற்றும் எண் முறைகளைக் பயன்படுத்துகின்றன.

வரைபட மூலம் தீர்வு காணும் முறையில், ஒரு விஞ்சிய சமன்பாட்டின் இருபுறமுள்ள ஒருமாறியில் அமைந்த சார்புகளை ஒரு சார்மாறிக்குச் சமன்படுத்தி அவற்றின் வரைபடங்கள் வரையப்படுகின்றன. அவ்வரைபடங்கள் இரண்டும் சந்திக்கும் புள்ளிகள் மூல விஞ்சிய சமன்பாட்டின் தீர்வுகளாகும்.

எண்முறையில், எண் கணக்கிடுதலைப் பயன்படுத்தி வெட்டிக்கொள்ளும் புள்ளி கண்டுபிடிக்கப்படுகிறது. இம்முறையில் காணப்படும் தீர்வுகள் தோராயமான தீர்வுகளாகவே இருக்கும். ]].

## மேற்கோள்கள்

பகுப்பு:சமன்பாடுகள்
தமிழ்நாட்டுத் தமிழில் வழங்கும் இந்தி மொழிச் சொற்கள்

இந்தியாவில் ஒன்றிய அரசு அதிகம் பயன்படுத்தும் ஆட்சி மொழியான இந்தி மொழிச் சொற்கள் பல அரசின் ஊடகங்கள் வழியாகவும், ஒன்றிய அரசு அலுவலகங்கள் வழியாகவும் தமிழ்நாட்டு மக்களின் அன்றாட வாழ்க்கையில் பயன்படுத்தும் சொற்களாக மாறிவிட்டன. அப்படி தமிழில் கலந்திருக்கும் இந்தி மொழிச் சொற்கள் பல இருக்கின்றன. அந்தச் சொற்களை இங்கு பட்டியலிடும் முயற்சி.

(தமிழில் கலந்துள்ள இதுபோன்ற சொற்களை இப்பட்டியலில் சேர்க்கலாம்.)

## மேலும் பார்க்க
*தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்
## உசாத்துணை
* முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 119-120.

பகுப்பு:தமிழில் பிற மொழிச் சொற்கள்
பக்கக் குறி

thumb|கூகுள் குரோமில் பக்கக் குறிகள்
**பக்கக் குறி** (*Bookmark*) என்பது கணினியில் சேமிக்கப்பட்டுள்ள சமச்சீர் வள இனங்காட்டியாகும். பெரும்பாலான நவீன வலை மேலோடிகள் பக்கக் குறி வசதிகளைக் கொண்டுள்ளன.

## தேக்குதல்
பக்கக் குறிகளின் பட்டியலை முகாமிப்பதற்கு ஒவ்வொரு வலை மேலோடியும் அதற்கான கருவியைக் கொண்டுள்ளது. பக்கக் குறிகளின் பட்டியலைத் தேக்கி வைக்கும் முறையானது வலை மேலோடி, அதன் பதிப்பு, இயங்குதளம் என்பவற்றுக்கேற்ப வேறுபடும்.

நெட்சுக்கேப்பிலிருந்து பெறுவிக்கப்பட்ட மேலோடிகள் பக்கக் குறிகளை *Bookmarks.htm* என்ற மீப்பாடக் குறிமொழிக் கோப்பாகச் சேமித்து வைத்திருக்கும்.

## குறிநிரல்கள்
பக்கக் குறிகளாகச் சேமிக்கப்பட்ட யாவாசிக்கிரிப்டு செய்நிரல்கள் குறிநிரல்கள் எனப்படும். குறிநிரல் என்பதற்கான ஆங்கிலச் சொல்லான *Bookmarklet* என்பது *Bookmark, Applet* ஆகிய சொற்களை இணைத்துப் பெறப்பட்டது. *Bookmarklet* என்ற சொல் முதன்முதலாக இசுட்டீவு கங்கசால் பயன்படுத்தப்பட்டது.

## நிகழ்நிலைப் பக்கக் குறி
இணையப் பக்கக் குறிகள் நிகழ்நிலைப் பக்கக் குறிகள் என அழைக்கப்படும். மொசில்லா பயர்பாக்சு மேலோடியில் நிகழ்நிலைப் பக்கக் குறிகள் அறிமுகம் செய்யப்பட்டுள்ளன.

## மேற்கோள்கள்

பகுப்பு:உலாவிகள்
இயற்பியலுக்கான நோபல் பரிசு பெற்றவர்கள்

right|200px|thumb|1947-ம் ஆண்டு எட்வார்ட் விக்டர் ஆப்பிள்டன்னுக்கு வழங்கப்பெற்ற இயற்பியலுக்கான நோபல் பரிசு

இயற்பியலுக்கான நோபல் பரிசு () ராயல் சுவீடிஷ் அறிவியலுக்கான அகாதமியால் வழங்கப்டடும், சிறந்த இயற்பியலாளருக்கான விருதாகும். ஆல்ப்ரெட் நோபல் பெயரால் வழங்கப்படும் ஐந்து  நோபல் பரிசுகளில் இதுவும் ஒன்றாகும். ஆல்ப்ரெட் நோபலின் விருப்பப்படி, நோபல் தொண்டு நிறுவனத்தால் ஐந்து நபர்களைக் கொண்ட குழுவால் தேர்ந்தெடுக்கப்படும் இயற்பியலாளருக்கு இப்பரிசு வழங்கப்படுகிறது. 1901-ம் ஆண்டு முதல் இயற்பியலுக்கான நோபல் பரிசு வழங்கப்படுகிறது.  செருமனியைச் சார்ந்த வில்லெம் ரோண்ட்கனுக்கு இயற்பியலுக்கான முதல் நோபல் பரிசு வழங்கப்பட்டது. இப்பரிசில் ஒரு பதக்கமும், சான்றிதழ் மற்றும் சன்மானமும் வழங்கப்படுகிறது. 1901-ம் ஆண்டு, ரோண்டகனுக்கு 150,782 SEK வழங்கப்பட்டது, இதன் மதிப்பு திசம்பர் 2007 அன்று சுமார் 7,731,004 SEK ஆகும். 2011-ம் ஆண்டு,இப்பரிசு சோல் பெர்ல்மட்டர், பிறையன் சிமித் மற்றும் அடம் ரீஸ் ஆகிய மூவருக்கும் பகிர்ந்தளிக்கப்பட்டது. இந்தப் பரிசு நோபல் இறந்தநாள் நினைவு தினத்தன்று நடைபெற்ற விழாவில் வழங்கப்பட்டது.

சான் பர்தீன், என்பவர் இருமுறை 1956 மற்றும் 1972-ம் ஆண்டிற்கான இயற்பியலுக்கான நோபல் பரிசு பெற்றுள்ளார். மேரி க்யூரி இயற்பியலுக்கான 1903-ம் ஆண்டின் நோபல் பரிசையும், வேதியலுக்கான 1911-ம் ஆண்டின் நோபல் பரிசையும் பெற்றுள்ளார். வில்லியம் லாரன்ஸ் பிராக் தன்னுடைய 25-ம் அகவையில் 1915-ம் ஆண்டு இயற்பியலுக்கான நோபல் பரிசு பெற்றார், குறைந்த வயதில் நோபல் பரிசு பெற்ற சிறப்பும் இவருக்கே. இது வரையிலும் மேரி க்யூரி மற்றும் மரியா கோயெப்பெர்ட் மேயர்(1963) ஆகிய இரு பெண்கள் மட்டுமே இயற்பியலுக்கான நோபல் பரிசு பெற்றுள்ளனர், மற்ற துறையில் நோபல் பரிசு பெற்ற பெண்களை விட இது குறைவான அளவாகும். 2011-ம் ஆண்டு வரையிலும், 191 நபர்களுக்கு இயற்பியலுக்கான  நோபல் பரிசு வழங்கப்பட்டுள்ளது. 1916, 1931, 1934, 1940–1942 ஆகிய ஆறு ஆணடுகளில் நோபல் பரிசு யாருக்கும் வழங்கப்படவில்லை என்பது குறிப்பிடட்த்தக்கது.

## ஆண்டு வாரியாகப் பரிசு பெற்றவர்களும் காரணமும்

## மேலும் பார்க்க
* இயற்பியலுக்கான நோபல் பரிசு
* புகழ்பெற்ற இயற்பியலாளர்கள்
* நோபல் பரிசு பெற்றவர்கள் பட்டியல்

## மேற்கோள்கள்

## வெளி இணைப்புகள்

* Official website of the Royal Swedish Academy of Sciences 
* Official website of the Nobel Foundation
ஒன்றிணைப்பு

thumb|மைக்ரோசாப்டு எக்செலில் ஒன்றிணைப்பு
கணினி நிரலாக்கத்தில் **ஒன்றிணைப்பு** (*Concatenation*) என்பது இரண்டு வரியுரு இழைகளை ஒன்றிணைத்தலைக் குறிக்கும். எடுத்துக்காட்டாக, *விக்கிப்* என்ற இழையும் *பீடியா* என்ற இழையும் ஒன்றிணைக்கப்பட்டால் *விக்கிப்பீடியா* என்று தோன்றும்.

## குறியீடுகள்
செய்நிரல்களில் ஒன்றிணைப்பை மேற்கொள்வதற்கு  அல்லது & பயன்படுத்தப்படுகின்றது.

ஐப் பயன்படுத்துவதற்கு எடுத்துக்காட்டாக, `"விக்கிப்பீடியா, " + "கட்டற்ற கலைக்களஞ்சியம்";` என்பதைக் கூறமுடியும். இதன் வருவிளைவாக விக்கிப்பீடியா, கட்டற்ற கலைக்களஞ்சியம் என்பது அமையும்.

&ஐப் பயன்படுத்துவதற்கு எடுத்துக்காட்டாக, மைக்ரோசாப்டு எக்செலில் `= "தமிழ்"&"மொழி"` என்பதைக் கூறமுடியும். இதன் வருவிளைவாகத் தமிழ்மொழி என்பது அமையும்.

மைக்ரோசாப்டு எக்செலில் *CONCATENATE* எனும் சார்பைப் பயன்படுத்துவதன் மூலமும் ஒன்றிணைக்க முடியும்.

## பயன்பாடு
### ஒலிதம்
கதைக்கும் கடிகார மென்பொருட்களில் தேவையான சொற்கள் ஒவ்வொன்றும் தனித்தனியே பதிவு செய்யப்பட்டிருக்கும். அவற்றை ஒன்றிணைப்பதன் மூலம் பயனருக்குக் கருத்துப் பிழையற்ற முழுமையான வசனம் கிடைக்கும். எடுத்துக்காட்டாக,
* நேரம்
* ஒன்பது
* மணி
* இருபத்து
* இரண்டு
* நிமிடங்கள்
என்றவாறு அமையும்.

தொலைபேசி நிறுவனங்களில் பண மீதியைப் பயனர்களுக்குத் தெரியப்படுத்தவும் இம்முறையே பயன்படுத்தப்படுகின்றது.

## மேற்கோள்கள்

பகுப்பு:கணினியியல்
யூசேபியஸ் (திருத்தந்தை)

**திருத்தந்தை யூசேபியஸ்** (*Pope Saint Eusebius*) உரோமை ஆயராகவும் திருத்தந்தையாகவும் 309 ஏப்பிரல் 18ஆம் நாளிலிருந்து 309 அல்லது 310 ஆகத்து 17ஆம் நாள் வரை ஆட்சி செய்தார். இவருக்கு முன் திருத்தந்தையாக இருந்தவர் முதலாம் மர்செல்லுஸ் என்பவர். திருத்தந்தை யூசேபியஸ் கத்தோலிக்க திருச்சபையின் 31ஆம் திருத்தந்தை ஆவார்.

*எஉசேபியோஸ் (; ) என ஒலிக்கும் கிரேக்கப் பெயருக்கு "பக்தர்", "அடியார்" என்பது பொருள். அது *எஉ* (εὖ = நன்கு), *செபெய்ன்* (σέβειν = மதித்தல்) என்னும் கிரேக்கச் சொற்களை மூலமாகக் கொண்டது.

## யூசேபியசின் பணிக்காலம்

திருத்தந்தை யூசேபியஸ் பற்றிய குறிப்புகள் திருச்சபையின் 37ஆம் திருத்தந்தையான முதலாம் தாமசுஸ் என்பவர் பொறித்த கல்லறைக் கல்வெட்டிலிருந்து தெரியவருகின்றன. அதன்படி, திருத்தந்தை முதலாம் மர்செல்லுஸ் காலத்தில் இருந்த நிலை யூசேபியஸ் ஆட்சியின்போதும் தொடர்ந்தது.

தியோக்ளேசியன் மன்னன் கிறித்தவர்களைத் துன்புறுத்தியபோது அவர்களுள் பலர் தம் உயிரைக் காக்கும் பொருட்டு கிறித்தவ மதத்தை மறுதலித்திருந்தனர். அவர்களை மீண்டும் திருச்சபையில் ஏற்கலாமா என்பது பெரிய பிரச்சினை ஆயிற்று. சிலர் தவறிப்போன கிறித்தவர்களைத் திருச்சபையில் மீண்டும் சேர்க்கக்கூடாது என்று வாதாடினர். சிலர் அவர்களை நிபந்தனையின்றி ஏற்கவேண்டும் என்றனர். மேலும் சிலர் தவறிழைத்த கிறித்தவர்கள் தங்கள் தவற்றுக்கு மனம் வருந்தி, தகுந்த ஒறுத்தல் முயற்சி மேற்கொண்டால் அவர்களைத் திருச்சபையில் மீண்டும் சேர்க்கலாம் என்றனர். இக்கருத்தைத் திருத்தந்தை யூசேபியஸ் ஆதரித்தார்.

ஆனால் ஹெராக்ளியஸ் என்றொருவரும் அவருடைய குழுவினரும் யூசேபியசின் அணுகுமுறையைக் கடுமையாக எதிர்த்தனர். திருச்சபையை விட்டுச் சென்றவர்களுக்குக் கடும் தண்டனை கொடுக்க வேண்டும் என்று அவர்கள் வாதாடியதாகத் தெரிகிறது. இதனால் கட்சிப் பிளவுகளும் பெரும் குழப்பமும் ஏற்பட்டு வன்முறை வெடித்தது. பலர் உயிரிழந்தனர். நாட்டில் ஒழுங்கு ஏற்படுத்தும் சாக்கில் மக்சேன்சியுஸ் மன்னன் ஹெராக்ளியசையும் யூசேபியசையும் சிசிலித் தீவுக்கு நாடு கடத்தினான். வன்முறையைப் பயன்படுத்தி குழப்பத்தை அடக்கினான்.

## இறப்பும் திருவிழாவும்

நாடுகடத்தப்பட்ட நிலையில் யூசேபியஸ் இறந்தார். அவர் இறந்த நாள் 309 (அல்லது) 310, அக்டோபர் 21 என்று கணிக்கப்படுகிறது. வத்திக்கான் பட்டியல் கணிப்புப்படி, அவர் 309/310 ஆகத்து 17ஆம் நாள் இறந்தார்.

அவருடைய உடல் உரோமைக்குக் கொண்டுவரப்பட்டு, கலிஸ்டஸ் கல்லறைத் தோட்டத்தில் அடக்கம் செய்யப்பட்டது.

புனித யூசேபியசின் திருவிழா செப்டம்பர் 26ஆம் நாள் கொண்டாடப்படுகிறது.

## குறிப்புகள்

## வெளி இணைப்புகள்
* Opera Omnia

பகுப்பு:திருத்தந்தையர்கள்
பகுப்பு:கிறித்தவப் புனிதர்கள்
பகுப்பு:310 இறப்புகள்
ஆண்குறி மொட்டு

**ஆண்குறி மொட்டு ** (*glans penis* அல்லது *glans*) என்பது ஆண்குறியின்  உணர்திறன் மிக்க முனையாகும். இது ஆண்குறியின்  "தலை" என்றும் அழைக்கப்படுகிறது. விருத்த சேதனம் செய்யாத ஆண்களுக்கு ஆண்குறி விறைக்காது இருக்கும்போது இதனை மொட்டுமுனைத் தோல் மூடியிருக்கும்.

## நோய்கள்
சிறுநீர்க் குழாயின் திறப்பு  மொட்டின்  முனையில் உள்ளது. விருத்த சேதனம் செய்யப்பட்ட குழந்தை அரைக்கச்சை அணியும் குழந்தைகளுக்கு ஆண்குறியின் திறப்பிற்கு பாதுகாப்பு இல்லை. இதனால் சிறுநீர்க் குழாய் குறுகி விடுவதால் பின்னாளில் மீண்டும் அறுவைச் சிகிச்சை மூலம் திறக்க வேண்டியிருக்கும்.

ஆண்குறி மொட்டின் புறவணியிழையம் ஈரத்தன்மை உடையது; ஆண்குறி மொட்டு|thumb இதனை அடிக்கடி கழுவுவதால் மொட்டை மூடியுள்ள சளிச்சவ்வு உலர்ந்து தோல் அழற்சி ஏற்படலாம்.

## உடற்கூறு
மென்பஞ்சுத் திசுத்திரளை சூழ்ந்துள்ள தொப்பியாக ஆண்குறி மொட்டு அமைந்துள்ளது. இது குகைத்தனைய திசுத்திரள் ஆண்குறிக்கு இணைக்கப்பட்டு சிறுநீர்க் குழாயின் துளையை தனது முனையில் கொண்டுள்ளது. விருத்த சேதனம் செய்த ஆண்களுக்கு மொட்டு உலர்ந்து இருக்கும்.

## மேற்கோள்கள்

பகுப்பு:ஆண் இனப்பெருக்கத் தொகுதி
லியுசின்

250px|thumb|லியுசின், சீனாவின் கம்பியிசைக்கருவி
**லியுசின்** (liuqin:  柳琴; pinyin: liǔqín, pronounced [li̯òʊ̯tɕʰǐn]) என்பது சீனாவின் நரம்பிசைக் கருவிகளுள் ஒன்று. வில்லோ மரப்பலகையால் தயாரிக்கப்பட்டது.  இக்கருவி வில்லோ மரத்தின் இலை வடிவில் இருப்பதால், *வில்லோ மர இலை இசைக்கருவி* எனவும் அழைக்கப்படுகின்றது. லியுசின் இசைக் கருவியின் வடிவமும் அமைவும் பிபா(pipa)எனும் சீன இசைக்கருவியைப் போலவே ஆனால் சற்றே நீளத்தில் வேறுபட்டு இருக்கும். இக்கருவியை இயக்கும் வழிமுறையும், பிபாவை இயக்கும் வழிமுறையும் ஒன்று போலவே இருக்கும். சீனாவின் சாங்துங், அன்ஹுவெய், ஜியாங்சு ஆகிய மாநில மக்களிடையில் நீண்ட காலமாக இசைக்கப்படும் ஓர் பாரம்பரிய இசைக்கருவியாகும். இக்கருவி நாட்டுப்புற இசை நாடகத்தில்  பயன்படுத்தப்பதும் உண்டு. 

இன்று லியுசின் எனப்படும் இசைக் கருவி, சீன இசைத் துறையில் பல்வேறு பங்கு வகிக்கின்றது. சீனாவின் பாரம்பரியமிக்க நரம்பிசைக் கருவிகளில் லியுசின் தனிச்சிறப்பு மிக்க உயர் குரலொலி இசைக்கருவியாகும். அதன் ஒலி இதர இசைக்கருவிகளின் ஒலியினால் பாதிக்கப்படாது. இதர இசைக்கருவியின் ஒலியுடன் இணையாது. தவிர, மேலை நாட்டு இசைக்கருவியான மெடுலின் இசைக்கருவியிலிருந்து வெளிவரும் ஒலிப்பயன் இதற்கு உண்டு. 
## மேற்கோள்கள்

பகுப்பு:சீன கம்பியிசைக் கருவிகள்
பகுப்பு:சீன இசைக்கருவிகள்
சிறுநீர்க்குழாய் மொட்டுச் சுரப்பி

**சிறுநீர்க்குழாய் மொட்டுச் சுரப்பிகள் ** (*bulbourethral gland*) அல்லது  ** கூப்பரின் சுரப்பிகள்** (*Cowper's gland*)  மனித ஆண்களின் இனப்பெருக்கத் தொகுதியில் காணப்படுகின்ற இரு  சிறிய சுரப்பிகளாகும். இவை  பார்த்தோலின் சுரப்பிகளுக்கு இணையானவை.

## உடற்கூறு
சிறுநீர்க் குழாய் மொட்டு சுரப்பிகள் ஆண்குறியின் அடிப்பகுதியில் ஈரடுக்கு திசுநார்ப் பட்டைகளுக்கிடையில் சிறுநீர்க் குழாய் அருகே அமைந்துள்ளன.  இவை பட்டாணி போன்ற அளவுள்ளவை. ஆண் அகவை கூடக்கூட இவை மெதுவாக குறுகுகின்றன. இவை திசுநார்களால் பிணைக்கப்பட்ட பல மடல்களால் ஆனவை.

## பயன்கள்
பாலுறவுத் தூண்டலின்போது இரு சுரப்பிகளும் விந்து தள்ளலுக்கு முன்னர் முன்பீச்சுப் பாய்மம் என்ற தெளிவான நிறமற்ற நீர்மத்தை சுரக்கின்றன. இந்த நீர்மம் சிறுநீர்க் குழாயில் விந்தணு எளிதாக பயணித்திட உயவூட்டுகிறது.    இந்தப் பாதையிலுள்ள சிறுநீரையும் தூசுகளையும் நீக்கிடவும் உதவுகிறது.

## படிமங்கள்

 Image:Gray1156.png|சிறுநீர்ப் பை, ஆண்குறி மற்றும் சிறுநீர்க் குழாயை காட்டும் வெட்டுத் தோற்றம்.
 Image:Illu penis.jpg|ஆண்குறியின் அமைப்பு 
 Image:Gray1136.png|ஆண்  இடுப்பறை அவயங்கள் - வலப்புறக் காட்சி 


## மேற்கோள்கள்

பகுப்பு:ஆண் இனப்பெருக்கத் தொகுதி
பகுப்பு:சுரப்பிகள்
சியாயேசியம்

**சியாயேசியம்** (Gayageum) என்பது கொரிய இனத்தின் தொன்மை வாய்ந்த கம்பி இசைக்கருவியாகும். அது, வடகிழக்குச் சீனாவின் ஜிலின் மாநிலத்தில் யெபியென் கொரிய இனத் தன்னாட்சி வட்டாரத்தில் இசைக்கப்பட்டு வரும் மரபிசைக்கருவியாகும். சீனாவிம் பாரம்பரியமிக்க ஹென் இனத்தவரின் குச்சங்(Guzheng) என்னும் இசைக்கருவியைப் போன்ற வடிவம் உடையது. கி.பி. 500-ஆம் நூற்றாண்டுக்கு முன்பிருந்தே இசைக்கப்பட்டு வரும் இசைக்கருவியாகும். பண்டைய கொரிய நாடான சியாயேசின் நாட்டு மன்னர் குச்சன் வடிவத்தில் ஒரு வகை நரம்பிசைக் கருவியைத் தயாரித்தார். 1500 ஆண்டு வரலாறுடைய இக்கருவி  *சியாயேசின்* என்ற பெயரால் கொரிய இனமக்களால் அழைக்கப்படுகிறது. 
## மேம்பாடு
பண்டைகாலத்தில் சியாயேசின்  மிக அரிதாகவே பயன்படுத்தப்பட்டு வந்தது. இதனுடைய ஓசையும் மிக தணிவாகவே ஒலித்தது. பின்னர் கொரிய இன மக்களால் படிப்படியாக மேம்படுத்தப்பட்டு வந்து,, இறுதியில் தேசிய இனத் தனிச்சிறப்பியல்பு வாய்ந்த தரமான சியாயேசியம் என்னும் தற்கால இசைக்கருவியானது.சீன மக்கள் குடியரசு நிறுவப்பட்ட பின், இவ்விசைக்கருவி மேலும் மேம்பட்டது. 18 அல்லது 21 தந்திகள் வரை கொண்ட சியாயேசின் இசைக்கருவிகள் தயாரிக்கப்பட்டுள்ளன.
## இசைக்கும் முறை

சியாயேசின் இசைக்கருவியின் ஒலி இனிமையானது. இவ்விசைக்கருவியை மீட்டும் போது, இடது கையால் தந்திகளை வருடி, வலது கையால் இசையின் அளவை நிர்ணயிக்கலாம். இவ்விசைக்கருவி, இரு குரல் இசை அல்லது கூட்டுக்குரலிசையில் பயன்படுத்தப்பகிறது. மக்களின் மகிழ்ச்சி, கோபம், துயரம் உள்ளிட்ட வேறுபட்ட உணர்ச்சிகளை இவ்விசைக்கருவி மூலம் வெளிப்படுத்தலாம். குறிப்பாக, மகிழ்ச்சிகரமான நாட்டுப்புற இசைப் படைப்புகளை இயக்குவதற்கு இவ்விசைக்கருவி தகுந்தது. முன்பு, இவ்விசைக்கருவியை இயக்குப்பவர்களில் பெரும்பாலோர் ஆண்களாகவே இருந்தனர் ஆனால், இவ்விசைக்கருவி, கொரிய இன மக்களின் பாரம்பரிய இசைக்கருவிகளில் ஒன்றாக மாறியுள்ளதால், பெண்களும் அதிகம் இசைக்கின்றனர்.
## கூட்டிசை
சியாயேசின் முக்கியமாக கூட்டிசைப் பாடல்களைப் பாடுவதற்குப் பயன்படுத்தப்படுகிறாது. பாரம்பரியமிக்க தேசிய இன இசைக் குழுவில் இதனைப் பயன்படுவதுண்டு. இவ்விசைக்கருவியை மீட்டும் போது, தேசிய இன ஆடை அணிந்த பத்துக்கும் அதிகமான கொரிய இன மகளிர் மேடையில் ஒரு வரிசையாக இருந்து, சியாயேசினின் பின் பகுதியைத் தரையில் வைத்து, அதன் முற்பகுதியை தமது கால் முழங்காலில் சாய்த்து வைத்து, இடது கையால் தந்தியை வருடி, வலது கையால் இசை அளவை நிர்ணயித்து, இசை இயக்குவதோடு, பாடலும் பாடுவர். அப்போது, இசைக்கருவியின்  இனிமையான ஒலியும் பாடலொலியும் இணைந்து ரசிகர்களை மகிழ்விக்கும். 
## மேற்கோள்
* http://tamil.cri.cn/chinaabc/chapter23/chapter230104.htm 

பகுப்பு:சீன இசைக்கருவிகள்
பகுப்பு:இசைக்கருவிகள்
பால்குறி நிறப்புரி

**பால்குறி நிறப்புரி** அல்லது **இலிங்க நிறமூர்த்தம்** (*Allosome* or sex chromosome) எனப்படுவது தன்நிறப்புரியில் இருந்து வேறுபட்ட நிறப்புரியாகும். மனிதரை எடுத்துக் கொண்டால், 22 சோடி தன்நிறப்புரிகளும், ஆண், பெண் வேறுபாட்டைத் தீர்மானிக்கும் ஒரு சோடி பால்குறி நிறப்புரிகளும் காணப்படுகின்றன. பால்குறி நிறப்புரிகளை X, Y என்ற ஆங்கில எழுத்துக்கள் மூலம் குறிப்பிடுவர். பெண்களில் இரு X நிறப்புரிகளும் (அதாவது XX), ஆண்களில் ஒரு X உம் ஒரு Y உம் சேர்ந்து XY என்ற நிறப்புரி சோடியும் காணப்படுகின்றன.

அசாதாரண நிலைகளில் XYY, XXY, XXX, XXXX, XXXXX, XXYY போன்ற பல இணைவுகள் காணப்படும். இவை மரபியல் சீர்குலைவுகளாகக் கண்டறியப்படுகின்றன.

பகுப்பு:மரபியல்

## மேற்கோள்கள்
சமூது

**சமூது** (*Thamūd*, அரபு: ) இனத்தவர் எனப்படுவோர் முகம்மது நபி அவர்களின் காலத்திற்கு மிக முன்னர் கிமு 1ம் நூற்றாண்டு காலப்பகுதியில் பண்டைய அராபியத் தீபகற்பத்தில் வாழ்ந்த மக்களாவர். தென் அரேபியாவில் இவர்கள் தோன்றியதாகக் கருதப்பட்டாலும், இவர்கள வடக்கே அத்லப் மலைப் பகுதிக்கு இடம் பெயர்ந்ததாகக் கருதப்படுகிறது. சமூது மக்கள் தண்டிக்கப்பட்டதாகவும், ஒலி அலை ஒன்று இவர்களை அழித்ததாகவும் திருக்குர்ஆன் கூறுகிறது.

அத்லப் மலைப் பகுதியிலும், நடு அராபியாவின் பெரும் பகுதியிலும் சமூது மக்களைப் பற்றிய பல்வேறு பாறை எழுத்துகளும் ஓவியங்களும் கண்டுபிடிக்கப்பட்டுள்ளன.

## மேற்கோள்கள்

## வெளி இணைப்புகள்
*Photos of Thamud dwellings at Madain Saleh, Saudi Arabia  - 
*The story of the Prophet Salih - 

பகுப்பு:இசுலாமியப் பண்பாடு
பகுப்பு:பண்டைய மக்கள்
தும்பை

**தும்பை** (*Momordica dioica*) எனப்படுவது இந்தியாவிலும் இலங்கையிலும் மரக்கறியாகப் பயன்படுத்தப்படும் தாவர இனமொன்றாகும். தும்பங்காய் என்று இலங்கையில் அழைக்கப்படுகிறது. தமிழகத்தின் மேற்கு தொடர்ச்சி மலையோர கிராமங்களிலும், திருநெல்வேலி மாவட்டத்தில் அமைந்துள்ள சிவகிரி வட்டத்திற்குட்பட்ட ஆத்துவழி மலைபிரதேசங்களிலும் காணப்படுகிறது.  இக்காய்களை தமிழகத்தில் **பழுப்பக்காய்**, அல்லது ** பழுவக்காய்** என்று அழைக்கின்றனர். இதன் காய்கள் பொரிக்கவும், கறியாக்கவும் படுவதுடன் இறைச்சி அல்லது மீனுடன் சேர்த்தும் உணவாகக் கொள்ளப்படுகின்றன. இது துவர்ப்புச் சுவையுடன் இருக்கும். இக்காய் நீரிழிவு நோய் நோய்க்குச் சிறந்த மருந்தாகப் பயன்படுகிறது.

## வேறு மொழி பெயர்கள்
* அசாமிய மொழி : *பாத் கெரெல*
* வங்காளி : *'பாத் கொரொல*, *கீ கொரொல*, *கன்கரொல்*
* தெலுங்கு : *பொடா கக்காரா* 
* ஆந்திராவின் கிழக்குக் கரையோரம் பகுதிகளில் : *ஆக்கக்கராக் காயா*
* சிங்களத்தில் : *தும்ப* 

## மேலும் பார்க்க
*முடிதும்பை

## வெளித் தொடுப்புகள்
* ITIS அறிக்கை 
* படம்
* Phyto-pharmacology of ''Momordica dioica'' Roxb. ex. Willd: A Review. *International Journal of Phytomedicine*.
* நீரிழிவைக் கட்டுப்படுத்தும் பழுப்பக்காய் வளர்ப்பு﻿

பகுப்பு:மெய்யிருவித்திலையிகள்
தமிழில் வழங்கும் பிற மொழிச் சொற்களின் பட்டியல்

தமிழ்நாட்டின் தற்போதைய பயன்பாட்டிலுள்ள தமிழ் மொழியில் இந்தி, தெலுங்கு, கன்னடம், சமஸ்கிருதம், பாரசீகம், அரபு, உருது, மராட்டியம், ஆங்கிலம் என பல்வேறு மொழிச் சொற்கள் கலந்து போய் விட்டன. இவை தமிழ்நாட்டு மக்களின் அன்றாட வாழ்க்கையில் பயன்படுத்தும் சொற்களாகவும் கூட இருக்கின்றன. அப்படி தமிழில் கலந்திருக்கும் பிற மொழிச் சொற்களை குறிப்பிட்ட தலைப்புகளின் வழியாக இங்கு பட்டியலிடப்பட்டுள்ளன. 

#அணிகலன்கள்
#ஆடைகள்
#உண்பொருள்
#கட்டடப் பொருள்
#அறையுறை
#பயன்பொருள்
#கூலங்கள்
#கவின்பொருள்
#போக்குவரத்து
#தகவல் தொடர்பு
#வாணிகம்
#எடை அளவு
#ஆட்சியியல்

(பிற தலைப்புகளின் கீழும் பிற மொழிச் சொற்களைப் பட்டியலிடலாம்.)

## மேலும் பார்க்க:
*தமிழ்நாட்டுத் தமிழில் வழங்கும் இந்தி மொழிச் சொற்கள்
*தமிழ்நாட்டுத் தமிழில் வழங்கும் உருது மொழிச் சொற்கள்
*தமிழ்நாட்டுத் தமிழில் வழங்கும் தெலுங்கு மொழிச் சொற்கள்

## வெளி இணைப்புகள்
*தமிழ்மொழியின் நிலை 

பகுப்பு:தமிழில் பிற மொழிச் சொற்கள்